Document ID: 31993R2776

ΚΑΝΟΝΙΣΜΟΣ (ΕΟΚ) αριθ. 2776/93 ΤΗΣ ΕΠΙΤΡΟΠΗΣ της 8ης Οκτωβρίου 1993 για την τροποποίηση του κανονισμού (ΕΟΚ) αριθ. 2294/92 σχετικά με τις λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 1552/93 (2), και ιδίως το άρθρο 11 παράγραφος 1,
Εκτιμώντας:
ότι ο κανονισμός (ΕΟΚ) αριθ. 2294/92 της Επιτροπής της 31ης Ιουλίου 1992 για τις λεπτομέρειες εφαρμογής του καθεστώτος στήριξης ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1664/93 (4), περιορίζει τον αριθμό των παραγωγών κραμβόσπορων που είναι επιλέξιμοι για την καταβολή αντισταθμιστικών πληρωμών, στους παραγωγούς που χρησιμοποιούν σπόρους προς σπορά συγκεκριμένων ποιοτήτων και ποικιλιών- ότι διατίθενται σήμερα στους παραγωγούς και άλλες ποικιλίες κραμβόσπορων που πληρούν τα κριτήρια επιλεξιμότητας που έχουν καθοριστεί- ότι, κατά συνέπεια, πρέπει να προστεθούν οι εν λόγω ποικιλίες στον κατάλογο που υπάρχει και ότι η προσθήκη αυτή θα πρέπει να ισχύσει αναδρομικά από την 1η Ιουλίου 1993 έτσι ώστε να μη ζημιωθούν οι παραγωγοί που σπέρνουν τις εν λόγω ποικιλίες από την ημερομηνία αυτή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποικιλίες κραμβόσπορων "Aladid, Chang, Ester, Express, Gypse, Impala, Maja και Synergy" προστίθενται στον κατάλογο του παραρτήματος ΙΙ του κανονισμού (ΕΟΚ) αριθ. 2294/92, με ισχύ από 1ης Ιουλίου 1993.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Οκτωβρίου 1993.

Labels: 17
19
6